Á ḿbū tánā yā édzōē Yoram, mɔ́n Akhab, ǹkúkúmá yǎ Iśraɛ̂l, Yoram mɔ́n Yosafat, ǹkúkúmá yǎ Yúda, a ngánɔŋ edzóe á Yúda. 17A ngábə́ ókalǎ bisəb məwóm mə́lɛ́ ai bílɛ́ éyɔŋ a ngátə́bə ǹkúkúmá; a ngádzóē á táŋ mim̀bú mwom á Yērúzalɛm. 18A ngáwulu á məzěn míńkúkúmá yā Ísraɛ̂l; anə́ ḿból ndá Akhab e ngábɔ, amú ngɔn Akhab e ngábə́ ńgāl. Ńdɔ a ngábɔ̄ é dzam á nə́ ábē á mís mə́ Ńtondôbə. 19Hədá, ńdɔ Ǹtondôbə a ndzí kig dǐŋ dzāā Yúda, ású Dávid etúgā dzíé, amú á ngākani sɔŋ nâ a yi nyé və̄ álāmba ai bɔ́n bóé kɔ́m ésə. 20Á mə̄lú móé ńgɔ Edom a ngátsaman ai edzóē Yúda; bə́ tə́lē bə́bēn ńkūkúmá wābán. 21Ńdɔ Yoram a ngádaŋ á yād a kə́ə́ á Tsaîr ai bikabilí bíé bísə a ngákódo ai alú ásə, nyémēn ai bədzóē bikálíg bóé bə́ ngáwé Edomít yā bə́ ngáboman á nyɔ́l, ai ǹsámbá bikálíg wóé, ayɔŋ á ngáman túb mīḿbíl á bibə̌m étēde. 22Asú tē Edom a ngátsaman ai edzóē yā Yúda a zaa kwí ámōs yə aná. Eyɔ̌ŋ tē fə̄ ńdzɔ Livna nyé a ngátsaman fə ai bɔ́.